Aalborg Stiftstidende, 1838-06-26
Stænderforsamlingen i Viborg. Da det i Mødet den 8de Juni sattes under Afstemning, om der i Anledning af Ole Kirks Forslag, om en almindelig Værnepligt, skulde nedsættes en Committer, blev Spørgsmaalet ved Afstemning, med 30 Stemmer mod 19, besvaret benegtende. - Kammer. Molius oplæste derefter et Forslag om en større Frihed for de værnepligtige Reserver. (Committee Stiftamtmand Rosenørn, Baron Arenfeldt og Justitsr. Holm.) - Justitsr. Fjelstrup oplæste et Forslag om, at en Procentskat maatte blive paabuden. (Committee: Proprietair Nyholm, Statsraad Brink-Seidelin og Oberst Brock.)- Overkrigscommissair Christensen forelæste et Forslag fra Propriet. Neergaard til Gunnerslevholm i Sjælland, om Forandring i Lovgivningen og skadeligt Vands Afledning, idet han derhos bemærkede, at, da han følte sig overbeviist om, at denne for Landvæsenet vigtige Lovgivning ikke mindre trængte til en Reform i Jylland end paa Øerne, tog han ikke i Betænkning at gjøre Forslaget til sit eget. Procurator Petersen oplæste derefter sit Forslag, om Afbenyttelsen af det paa Ens Jorder værende Vand, og for begge Forslag udnævntes en Committee, bestaaende af Landvæsenscommissair Birch, Justitsr. Holm, Kammer. Mylius, Justitsr. Fielstrup og Procur. Ostenfeldt. - Laurs Pind oplæste et Forslag om Udarbeidelsen af en ny Lovbog. Ved Afstemning vedtoges, med 30 Stemmer mod 5, at der ikke, i Anledning af dette Forslag, skulde nedsættes nogen Committee. - Møller Knudstrup oplæste derefter et Forslag om Forandring i den Byrde, der paahviler de paa Postrouterne Boende til, i visse Tilfælde, at ledsage Posterne. Den Yttring, at der var Anledning til at antage, at det Foreslaaede var sat i Bevægelse af den collegiale Vei, hvorom den kgl. Commissarius lovede at skaffe Forsamlingen nærmere Underretning, foraarsagede, at denne Sag, efter Proponentens Ønske, udsattes i 3 Uger. - Propriet. Ægidius oplæste derpaa et Forslag om en bedre Indretning ved Otte sunds Færgested. Ved Afstemning afgjordes, med 45 Stemmer, mod 3, at der i denne Sag ikke nedsættes nogen Committee. Ole Kirk oplæste et Forslag om Tilbagebetaling af de af endeel Amtsforvaltere, formeentligen uden Hjemmel, oppevaarne Skriverpenge af Tiender. Det blev besluttet, at Forslager skulde prøves af en Committee, men Valget af dennes Medlemmer blev udsat indtil et andet af Proponenten indgivet Forslag, som angik en beslægtet Gienstand, var blevet forelagt. - Møller Tøstesen oplæste et Forslag om, at Ribe Amtstue District, ved indtræffende Vacance, maatte deles i to Districter. Med 11 Stemmer mod 7 blev det afgjort, at der ikke skulde nedsættes nogen Committee. - Ole Kirk oplæste et Forslag, om Nedsættelse i Amtsforvalternes Skriverpenge, hvilket Forslag han havde gjort til sit. Til at prove dette Forslag, i Forbindelse med det næstforegaaende, af samme Proponent fremsatte, valgtes en Committee, bestaaende af Kammerraad Christensen, Stiftamtmand Rosenørn og Kammer. Aagaard - Landvæsenscommissair Wulff oplæste et Forslag om Reguler ingen af de saakaldte blandede Districter. (Committee. Justitsr. Holm, Landvæsenscommissair Wulff og Stiftscasserer, Warming.) - Forligelsescommissair Kolbye oplæste et Forslag om en forandret Jnddeling af Lægedistricterne. - Valget af Committeen udsattes, indtil tvende Forslag, der vare indgivne om beslægtede Gienstande, vare blevne forelagte.